Programmas „Skolas auglis” atbalsta likmes un darbības periods

Lauku atbalsta dienests (LAD) informē, ka atbalsta programmā „Skolas auglis” 2011./2012.mācību gadam ir noteiktas šādas atbalsta likmes





par 100 g augļu un dārzeņu (turpmāk – produktu) porciju: par neiesaiņotiem produktiem - 0,10 Ls, par iesaiņotiem produktiem un neiesaiņotiem produktu asorti - 0,12 Ls, savukārt par iesaiņotiem produktu asorti - 0,13 Ls. 

Atbalsta pretendenti – Pievienotās vērtības nodokļa (PVN) maksātāji papildus atbalsta likmei saņems PVN kompensāciju. 

Augļu un dārzeņu produktu izdale skolās notiks trīs reizes nedēļā no 2011.gada 1.novembra līdz 2012.gada 9.martam. 
Šogad programmā ir iesaistījušās 687 mācību iestādes, kopā piesakot 145 126 skolēnus, kas ir vairāk kā 90% no Latvijas izglītības iestāžu 1.-9.klašu audzēkņiem. 

LAD aicina integrēto augļu un dārzeņu audzētājus, kuri reģistrēti Lauksaimniecības produktu integrētās audzēšanas reģistrā, aktīvi iesaistīties programmā un nodrošināt Latvijas bērniem pie ikdienas uztura svaigus augļus un dārzeņus. 

Sīkāka informācija, tai skaitā Ministru kabineta 2010.gada 3.augusta noteikumi Nr.737 "Kārtība, kādā piešķir, administrē un uzrauga valsts un Eiropas Savienības atbalstu augļu un dārzeņu piegādei skolēniem vispārējās izglītības iestādēs", pieejama LAD mājas lapā www.lad.gov.lv ES atbalsta sadaļā Tirgus veicināšanas pasākumi. 




Tirgus stabilizēšanas pasākumu daļa
Tālrunis: 67878958, 67027888 
Klientu apkalpošanas daļa
Tālrunis: 67027693, 67027684 
